प्रियंका ने मोदी को बताया था रोने वाला PM, बोम्मई का जवाब- कांग्रेस तो 9 साल से रो रही
Congress PayCM CryPM Campaign in Karnataka Assembly Election: All You Need to Know कर्नाटक विधानसभा चुनाव में सभी पार्टियों ने प्रचार अभियान तेज कर दिया है। पिछले दो दिनों में पीएम की लगातार छह रैलियों के बाद अब कांग्रेस ने एक नए कैंपेन की शुरुआत की
कर्नाटक विधानसभा चुनाव में सभी पार्टियों ने प्रचार अभियान तेज कर दिया है। पिछले दो दिनों में PM की लगातार छह रैलियों के बाद अब कांग्रेस कार्यकर्ताओं ने एक नए कैंपेन की शुरुआत की है, जिसे उन्होंने PayCM CryPM नाम दिया। यह कैंपेन प्रियंका गांधी के कर्नाटक रैली में एक बयान के बाद शुरू हुआ, जिसमें उन्होंने कहा था कि PM हर वक्त अपना दुखड़ा रोते रहते हैं।
सोशल मीडिया पर शुरू किए गए 'CryPM' अभियान में कांग्रेस कार्यकर्ताओं ने क्यूआर कोड पर प्रधानमंत्री नरेंद्र मोदी के चेहरे की तस्वीर लगाई है। उन्होंने प्रियंका गांधी का मोदी की आलोचना करते हुए एक वीडियो भी शेयर किया। इससे पहले सितंबर 2022 में कांग्रेस ने कर्नाटक CM के खिलाफ PayCM कैंपेन चलाया था।
बोम्मई बोले - कांग्रेस तो 9 सालों से रो रही हैं
कांग्रेस के CryPM कैंपेन पर बासवराज बोम्मई ने पलटवार किया है। बोम्मई ने सोमवार को मीडिया से बातचीत में कहा, PM कभी नहीं रोए। यह कांग्रेस है जो पिछले 9 साल से रो रही है और लोगों को भी कांग्रेसियों के लिए कोई सहानुभूति नहीं है।
पिछले साल शुरू हुआ था PayCM कैंपेन
पिछले साल सितंबर में कर्नाटक की भाजपा सरकार पर निशाना साधते हुए कांग्रेस ने बेंगलुरु में PayCM पोस्टर्स लगाए थे। इन पोस्टर्स में मुख्यमंत्री बासवराज बोम्मई की तस्वीर के साथ एक QR कोड दिया गया था, जिसे स्कैन करने पर कांग्रेस की बनाई वेबसाइट खुलती है।
40 परसेंट सरकार नाम की इस वेबसाइट पर कांग्रेस ने बताया था कि कैसे भाजपा के राज में कर्नाटक में 40% कमीशन रेट सामान्य हो गया है। उस वक्त इस PayCM कैंपेन की खूब चर्चा हुई थी। अब जब चुनाव नजदीक आ गए तो कांग्रेस ने इस PayCM कैंपेन में CryPM जोड़ दिया।
कर्नाटक विधानसभा चुनाव से जुड़ीं ये खबरें भी पढ़ें...
प्रियंका ने कहा- अपना दुखड़ा सुनाते हैं PM
प्रियंका गांधी ने रविवार को कर्नाटक के जमखंडी में PM पर टिप्पणी की थी। प्रियंका ने कहा- मोदी जी को मेरे भाई से सीखना चाहिए। मेरा भाई कहता है कि मैं देश के लिए गाली क्या, गोली भी खाने को तैयार हूं। PM लिस्ट बनवाते हैं कि उन्हें 91 बार गालियां दी गईं। इन लोगों ने मेरे परिवार को जितनी गालियां दीं, इसकी लिस्ट बनवाएं तो पूरी किताब छपवानी पड़ेगी। पूरी खबर यहां पढ़ें...
कर्नाटक में राहुल ने कहा- BJP सरकार 40% की चोरी करती है, CM की पोस्ट 2500 करोड़ में बिकती है
कांग्रेस नेता राहुल गांधी ने कर्नाटक के जेवरगी में एक जनसभा को संबोधित किया था। उन्होंने कहा था कि राज्य की BJP सरकार को 40% वाली सरकार कहना चाहिए। BJP सरकार 40% की चोरी करती है, लेकिन कांग्रेस की सरकार गरीबों की, छोटे व्यापारियों की और गरीबों की सरकार होगी। पढ़ें पूरी खबर..
मोदी बोले- मुझे कांग्रेस वालों ने 91 बार गालियां दीं:कहा- ये इतनी मेहनत गुड गवर्नेंस में करते तो खराब हालत नहीं होती
बीदर में प्रधानमंत्री ने कहा- मुझे कांग्रेस के लोगों ने 91 बार गालियां दीं। गालियों के शब्दकोष में टाइम खराब करने के बजाय अगर कांग्रेस ने इतनी मेहनत गुड गवर्नेंस में की होती तो इनकी इतनी दयनीय स्थिति नहीं होती। कांग्रेस अध्यक्ष मल्लिकार्जुन खड़गे ने 27 अप्रैल को कलबुर्गी में एक चुनावी सभा के दौरान प्रधानमंत्री को जहरीले सांप की तरह बताया था।  पढ़ें पूरी खबर...